Likumprojekta "Grozījumi Sporta likumā"

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījumi Sporta likumā" (turpmāk – likumprojekts) izstrādāts, lai izpildītu Ministru kabineta 2017. gada 26. septembra rīkojuma Nr. 539 (protokols Nr. 48 40. §) 3. punktā doto uzdevumu, kas paredz Veselības ministrijai sadarbībā ar Izglītības un zinātnes ministriju izstrādāt un veselības ministrei līdz 2018. gada 1. jūlijam iesniegt noteiktā kārtībā Ministru kabinetā konceptuālajā ziņojumā ietvertā risinājuma īstenošanai nepieciešamos normatīvo aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 26. septembrī Ministru kabinetā tika izskatīts Veselības ministrijas sagatavotais konceptuālais ziņojums "Par situāciju antidopinga jomā Latvijā un nepieciešamajām izmaiņām", kurā aprakstīta pašreizējā situācija antidopinga jomā Latvijā un pastāvošās problēmas attiecībā uz Starptautiskā konvencijā pret dopingu sportā un tās 1. papildinājumā Pasaules Antidopinga kodeksā noteikto normu ievērošanu un izpildi, norādot, ka saskaņā ar Pasaules Antidopinga organizācijas veikto aptauju par Pasaules Antidopinga kodeksa atbilstību dalībvalstīs, Latvijas antidopinga sistēmā ir konstatētas vairākas neatbilstības, tostarp ir nepietiekama valsts antidopinga organizācijas autonomija (Latvijā nacionālā antidopinga organizācija ir Valsts sporta medicīnas centra (turpmāk – VSMC) Antidopinga nodaļa). Ņemot vērā minēto, šīm neatbilstībām varētu būt nopietnas sekas, tostarp apdraudēta Latvijas sportistu dalība Olimpiskajās spēlēs (t.sk., XXIII Ziemas Olimpiskās spēles Phjončhanā, Dienvidkorejā, no 2018. gada 9. līdz 25. februārim), kā arī Latvijai var tikt piespriesta soda nauda 10 000 USD apmērā un soda nauda divu gadu dalībvalsts  Pasaules antidopinga aģentūras atbalsta maksas apmērā, daļēji vai pilnīgi apturēts starptautiskais finansējums dalībvalstu nacionālajām olimpiskajām organizācijām, aizliegts rīkot pasaules čempionātus un lielus sporta pasākumus un citi. Kā risinājums konceptuālajā ziņojumā tiek piedāvāts izveidot Antidopinga biroju VSMC reorganizācijas rezultātā. Ministru kabineta 2017. gada 26. septembra rīkojuma Nr. 539 (protokols Nr. 48 40. §) 3. punkts paredz, ka Veselības ministrija sadarbībā ar Izglītības un zinātnes ministriju izstrādā un veselības ministre noteiktā kārtībā iesniedz Ministru kabinetā konceptuālajā ziņojumā ietvertā risinājuma ieviešanai nepieciešamos normatīvo aktu projektus, tostarp arī Sporta likuma grozījumu projektu.  Pasaules Antidopinga kodekss[[1]](#footnote-2) nosaka, ka katra valdība ievēro valsts antidopinga organizācijas autonomiju savā valstī un neiejaucas tās lēmumos un pasākumos saistībā ar tās darbību. Taču patlaban Latvijas normatīvie akti, kas regulē nacionālo antidopinga sistēmu un tajā ietverto institūciju vietu valsts pārvaldes sistēmā un darbību, nav atbilstoši Pasaules Antidopinga kodeksa prasībām. Proti, saskaņā ar 2011. gada 19. oktobra noteikumiem Nr. 820 "Dopinga kontroles kārtība" (turpmāk – MK noteikumi Nr. 820) Antidopinga nodaļai dopinga kontroļu veikšana ir jāsaskaņo ar Antidopinga komiteju, tai skaitā, atbilstoši valsts pārvaldes sistēmai, Antidopinga nodaļa atrodas tiešā VSMC un Veselības ministrijas pakļautībā. Šāda padotības forma nenodrošina Antidopinga nodaļas autonomiju. Grozījumi Sporta likumā risina jautājumu par antidopinga struktūras neatkarību, izveidojot **Latvijas Antidopinga biroju**, kas tiek izveidots kā atsevišķa tiešās pārvaldes iestāde un ir veselības ministra pārraudzībā. Lai nodrošinātu autonomiju finanšu jomā, Latvijas Antidopinga birojam tiek izveidota atsevišķa budžeta apakšprogramma. Grozījumi paredz arī lēmumu antidopinga jomā pārsūdzības kārtību atbilstoši antidopinga konvencijām[[2]](#footnote-3) un Pasaules Antidopinga kodeksam un tā 13. pantam.  Vienlaikus tiek izveidota **Latvijas Nacionālā antidopinga padome** kā konsultatīva institūcija ar antidopinga jomu saistītu jautājumu risināšanai. Līdz šim tikai Antidopinga komiteja ir bijusi tiesīga ierosināt veikt dopinga kontroli (atbilstoši MK noteikumu Nr. 820 10. un 12. punktam) un, tikai pamatojoties uz tās atzinumu, ir bijis iespējams apstiprināt pārbaudāmo sportistu reģistru (MK noteikumu Nr. 820 10.1. un 11. punkts), tai skaitā Antidopinga komiteja sniegusi atzinumus par antidopinga noteikumu pārkāpumu esamību vai neesamību (MK noteikumu Nr. 820 42. punkts), tādēļ komitejas darbības un funkcijas ir uzskatāmas par tādām, kas nenodrošina antidopinga organizācijas autonomiju Pasaules Antidopinga kodeksa izpratnē. Šī iemesla dēļ Latvijas Nacionālā antidopinga padomes funkciju un pienākumu apjoms tiek samazināts salīdzinājumā ar Antidopinga komitejas pienākumiem, veidojot šo padomi kā konsultatīvu institūciju, kas vienlaikus sniedz atbalstu antidopinga sistēmas neatkarības nodrošināšanai. Līdz šim Antidopinga komitejas sastāvā bija pārstāvji no Izglītības un zinātnes ministrijas, Veselības ministrijas, biedrības "Latvijas Olimpiskā komiteja" un biedrības "Latvijas Sporta federāciju padome. Taču ar šo likumprojektu plānots paplašināt Latvijas Nacionālās antidopinga padomes sastāvu, pievienojot arī pārstāvi no Iekšlietu ministrijas un Latvijas Ārstu biedrības. Pārstāvji no minētajām institūcijām iekļauti, ņemot vērā izskatāmo jautājumu specifiku, tostarp dopinga vielu un metožu kontroli un ar to lietošanu, glabāšanu, ražošanu un izplatīšanu saistīto sodu piemērošanu, kā arī Latvijas Ārstu biedrības iesaisti antidopinga jomas pasākumu īstenošanā.  Atbilstoši MK noteikumu Nr. 820 51. punktam sportistam sodu par antidopinga noteikumu pārkāpumiem piemēro sportista pārstāvētā sporta veida Latvijā atzītā sporta federācija. Līdz ar to Latvijas atzīto sporta federāciju disciplinārās komisijas locekļi patlaban ir pastāvīgā interešu konflikta stāvoklī, pieņemot lēmumus par konkrētās federācijas sportistiem. Grozījumi Sporta likumā risina šo jautājumu, izveidojot atsevišķu, neatkarīgu **Disciplināro antidopinga komisiju**, kas izskata antidopinga noteikumu pārkāpumus un nosaka to sekas saskaņā ar antidopinga konvencijām[[3]](#footnote-4). Šīs komisijas nolikumu apstiprina Ministru kabinets. Disciplināro antidopinga komisiju izveido un tās personālsastāvu apstiprina Latvijas Olimpiskā komiteja, ievērojot 2005.gada 19.oktobra Starptautiskajā konvencijā pret dopingu sportā noteiktās prasības. Komisijas sastāvā iekļauj vismaz piecas personas (tostarp juristu, ārstniecības personu, sporta darbinieku un sportistu), kuras spēj izskatīt lietas taisnīgi, objektīvi un neatkarīgi un kuras pārstāv Latvijas Ārstu biedrību, biedrību "Latvijas Olimpiskā komiteja", biedrību "Latvijas Sporta federāciju padome" un Latvijas Sporta pedagoģijas akadēmiju. Pēdējo trīs gadu periodā pozitīvo dopinga analīžu īpatsvars no kopējā veikto analīžu skaita ir bijis robežās no 2-3% (skat 1.tabulu).   |  |  |  |  | | --- | --- | --- | --- | | **1.tabula.** Antidopinga noteikumu pārkāpumi **3 gadu periodā**  **no 2014. - 2016.gadam** | | | | |  | **2014** | **2015** | **2016** | | Veikto dopinga analīžu skaits[[4]](#footnote-5) | 251 | 306 | 483 | | Konstatēto antidopinga noteikumu pārkāpumu gadījumu skaits | 8 | 6 | 9 | | Antidopinga noteikumu pārkāpumu īpatsvars no kopējā analīžu skaita | 3,19% | 1,97% | 1,86% |   Tādējādi, ņemot vērā, ka ir paredzēts paaugstināt par valsts budžeta līdzekļiem veikto pārbaužu skaitu līdz 1000 analīzēm, tad, saglabājoties līdzšinējai tendencei, pozitīvo dopinga gadījumu skaits varētu būt 20-30 gadījumi. Vienlaikus laika periodā no 2014. līdz 2016. gadam nav bijis neviens pārsūdzības gadījums attiecībā uz diskvalifikācijām dopinga pārkāpumu dēļ.  Likumprojekts nosaka, ka Disciplinārās antidopinga komisijas lēmumi ir saistoši visiem sportistiem, sporta organizācijām, sporta darbiniekiem un sporta speciālistiem un šos lēmumus var apstrīdēt biedrības "Latvijas Sporta federāciju padome" Strīdu izskatīšanas (apelācijas) komisijā, kuras pieņemtos lēmumus var pārsūdzēt Sporta arbitrāžas tiesā.  Saskaņā ar Starptautiskās konvencijas pret dopingu sportā 2. pielikumu un Pasaules Antidopinga kodeksa 4.4. punktā un tā apakšpunktos  noteikto sportistam, kas nav starptautiska līmeņa sportists, terapeitiskās lietošanas izņēmumu atļaujas saņemšanai jāpiesakās savas valsts antidopinga organizācijā. Ja valsts antidopinga organizācija noraida nepieciešamību saņemt terapeitiskās lietošanas izņēmumu atļauju, sportists šo lēmumu var pārsūdzēt tikai valsts līmeņa pārsūdzības iestādē. Savukārt sportistam, kas ir starptautiska līmeņa sportists, jāpiesakās savā starptautiskajā federācijā terapeitiskās lietošanas atļaujas izņēmuma saņemšanai. Ja sportista valsts antidopinga organizācija viņam jau ir piešķīrusi attiecīgās vielas vai metodes terapeitiskās lietošanas izņēmuma atļaujai, kas atbilst Starptautiskajā terapeitiskās lietošanas atļaujas standartā noteiktajiem kritērijiem, tad starptautiskajai federācijai tā ir jāatzīst. Ja starptautiskā federācija uzskata, ka terapeitiskās lietošanas atļaujas izņēmums neatbilst šiem kritērijiem un tāpēc atsakās to atzīt, tai nekavējoties par šāda lēmuma iemesliem jāinformē sportists un viņa valsts antidopinga organizācija. Sportists un viņa valsts antidopinga organizācija 21 dienas laikā no šāda paziņojuma saņemšanas dienas var pārsūdzēt šo lietu Pasaules Antidopinga organizācijā. Pasaules Antidopinga organizācijas lēmumu par terapeitiskās lietošanas atļaujas izņēmuma piešķiršanas lēmuma atcelšanu sportists, valsts antidopinga aģentūra vai starptautiskā federācija var pārsūdzēt tikai Sporta arbitrāžas tiesā.  Ņemot vērā minēto, atbilstoši MK noteikumu Nr. 820 9. punktam, patlaban Antidopinga komiteja apstiprina Terapeitiskās lietošanas komisiju. Terapeitiskās lietošanas komisija ir speciālistu grupa, kas izveidota terapeitiskās lietošanas izņēmumu pieteikuma anketuizskatīšanai un atzinumu sniegšanai, un darbojas atbilstoši Starptautiskās konvencijas pret dopinga sportā 2. pielikumā "Terapeitiskās lietošanas izņēmumu noteikšanas standarti" noteiktajiem principiem. Ņemot vērā, ka pēc grozījumu spēkā stāšanās Antidopinga komitejai tiks mainīts statuss, nepieciešams noteikt mehānismu, kā tiek izveidota **Terapeitiskās lietošanas izņēmumu piešķiršanas komisija**. Likumprojekts paredz, ka Terapeitiskās lietošanas izņēmumu piešķiršanaskomisijas nolikumu apstiprina Ministru kabinets. Savukārt sastāvu apstiprina Latvijas Ārstu biedrība, kas sevī apvieno visu specialitāšu ārstus Latvijā, līdz ar to ir kompetenta izraudzīties komisijas locekļus atbilstoši Starptautiskās konvencijas pret dopinga sportā noteiktajiem principiem (2. pielikums "Terapeitiskās lietošanas izņēmumu noteikšanas standarti"). Vienlaikus no 2014. līdz 2016. gadam (skat. 2. tabulu) gadā saņemto pieteikumu skaits terapeitiskās lietošanas izņēmumiem ir robežās no 9 līdz 13 pieteikumiem.   |  |  |  |  | | --- | --- | --- | --- | | **2. tabula. Terapeitiskās lietošanas izņēmumu pieteikumu skaits no 2014. - 2016.gadam** | | | | |  | **2014** | **2015** | **2016** | | Pieteikumu skaits | 9 | 11 | 13 | | Noraidīto pieteikumu skaits | 3 | 4 | 6 |   **Par Disciplinārās antidopinga komisijas un Terapeitiskās lietošanas izņēmumu piešķiršanas komisijas lēmumu tiesisko pamatu un antidopinga noteikumiem pakļauto subjektu loku.** Atbilstoši Starptautiskajai konvencijai pret dopingu sportā "sportists" dopinga kontroles izpratnē ir ikviena persona, kura piedalās sportā starptautiskā vai nacionālā līmenī un ikviena cita persona, kas piedalās sportā vai pasākumā zemākā līmenī atbilstoši katras nacionālās antidopinga organizācijas definētajam. No minētās “sportista” definīcijas izriet, ka sportistu definēšana un pakļaušana Nacionālajiem antidopinga noteikumiem, Pasaules Antidopinga kodeksam, kurā ietvertie principi atbilstoši Starptautiskajai konvencijai pret dopingu sportā 3. pantam, ir katras valsts kompetencē.  Atbilstoši Starptautiskās konvencijas pret dopingu sportā 5. pantam un Pasaules Antidopinga kodeksa 23.2.2. apakšpunktā noteiktajam, katras valsts kompetencē ir arī **nacionālo antidopinga noteikumu ieviešana**, nenosakot to juridisko statusu, kuros pēc būtības būtu ietvertas gandrīz visas Pasaules Antidopinga kodeksā esošās prasības. Ņemot vērā Pasaules Antidopinga kodeksā ietvertās prasības un citu valstu pieredzi (piemēram, Dānija, Vācija), kā optimālākais risinājuma variants paredzēta trīspusēja vienošanās starp Latvijas Antidopinga biroju, biedrību "Latvijas Olimpisko komiteja" un biedrību "Latvijas Sporta federāciju padome". Šī vienošanās ietvertu vismaz Pasaules Antidopinga kodeksā 23.2.2. apakšpunktā ietvertos jautājumus. Lai sportistam un sporta darbiniekam būtu informācija par minēto vienošanos, tā tieši tāpat kā Pasaules Antidopinga kodekss un aizliegto vielu saraksts būs publiski pieejama Latvijas Antidopinga biroja mājas lapā.  Likumprojektā noteiktajai trīspusējai vienošanai (11.5pants) un tai pakļautajam subjektu lokam ir tieša likumsakarība ar Latvijas Republikā esošo sporta nozares struktūru, tādējādi trīspusējā vienošanās ir saistoša tiem sportistiem, sporta organizācijām, sporta darbiniekiem un speciālistiem, kuri definēti gan pašos Nacionālajos Antidopinga noteikumos, gan Sporta likumā atbilstoši Latvijas Republikas apstiprinātajai sporta organizatoriskās pārvaldes struktūrai[[5]](#footnote-6), esot šīs struktūras ietvaros pastāvošo sporta organizāciju biedri un atvasināto publisko personu īpaši pakļautās personas (sporta skolu audzēkņi), nodarbinātie (pedagogi, treneri – atbildība būtu jāstiprina ar ārējo normatīvo aktu) vai personas, kuras piedalās šo institūciju vai organizāciju rīkotajos sporta pasākumos.  Ņemot vērā iepriekš minēto, Disciplinārās antidopinga komisijas lēmumi tādējādi ir attiecināmi uz konkrēto subjektu loku un atbilstoši Starptautiskās konvencijas pret dopingu sportā 3. pantam var tikt pieņemti, pamatojoties tikai uz Pasaules Antidopinga kodeksā ietvertajiem principiem, Starptautiskajiem standartiem un tehniskajiem dokumentiem, labās prakses paraugiem un vadlīnijām. Likumprojektā piedāvātais risinājums nodrošina efektīvu un elastīgu grozīšanas procedūru gadījumos, kad tiek veikti grozījumi saistošajos starptautiskajos dokumentos neatkarīgi no to ratifikācijas vai citām ieviešanas procedūrām nacionālajos normatīvajos aktos. Lai arī trīspusējās vienošanās ietvars norāda uz ārējā normatīvā akta pazīmēm, Pasaules Antidopinga kodeksā noteiktais tā Parakstītāju definējums ļauj nošķirt šī regulējuma publiski tiesiski un privāti tiesisko dabu, tas ir, Pasaules Antidopinga kodeksa principi tiek attiecināti uz Parakstītājiem, kas ir starptautiskie un nacionālie privāto tiesību subjekti. Taču starptautisko publisko tiesību un publisko tiesību daba izpaužas Starptautiskajai konvencijai pret dopingu sportā, uzliekot dalībvalstīm pienākumu radīt antidopinga sistēmu nacionālā līmenī, kā arī nodrošināt to efektīvu funkcionēšanu.  Pasaules Antidopinga Kodeksa 23.2.2. apakšpunktā norādītie subjekti - Parakstītāji atbilstoši definīcijai ir Pasaules Antidopinga aģentūra, Starptautiskā Olimpiskā komiteja, starptautiskās federācijas, Starptautiskā Paraolimpiskā komiteja, valstu olimpiskās komitejas, valstu paraolimpiskās komitejas, lielu sporta pasākumu rīkotājorganizācijas un valstu antidopinga organizācijas, kā arī parakstītāju dalīborganizācija, klubs vai parakstītāja dalīborganizācijas cita dalīborganizācija. Šis uzskaitījums izsmeļoši norāda uz to, ka Disciplinārās antidopinga komisijas lēmumi var tikt pieņemti tikai par iepriekšminētajiem subjektiem un tikai atbilstoši Pasaules Antidopinga kodeksā ietvertajiem principiem, Starptautiskajiem standartiem un tehniskajiem dokumentiem, labās prakses paraugiem un vadlīnijām. Pēc analoģijas šie apsvērumi attiecināmi arī uz lēmumiem, kurus pieņem Terapeitiskās lietošanas izņēmumu piešķiršanas komisija.  Tā kā attiecībā uz lēmumiem antidopinga jomā tiek noteikts cits process, kas pamatā tiek regulēts Starptautiskā konvencijā pret dopingu sportā un tās 1. papildinājumā, tad Latvijas Antidopinga birojs, Disciplinārā antidopinga komisija un Terapeitiskās lietošanas izņēmumu piešķiršanas komisijas lēmumiem netiek piemērotas administratīvi procesuālās normas.  Likumprojekts paredz, ka lietās, kurās iesaistīti valsts līmeņa sportisti, kas ir Latvijas Antidopinga biroja jurisdikcijā un kam nav tiesību iesniegt pārsūdzības Sporta arbitrāžas tiesā saskaņā ar šādas tiesas noteikumiem, pārsūdzības par Disciplinārās antidopinga komisijas lēmumiem un Terapeitiskās lietošanas izņēmumu piešķiršanas komisijas lēmumiem varēs veikt **Latvijas Sporta federāciju padomes Strīdu izskatīšanas (apelācijas) komisijā**. Minētā Strīdu izskatīšanas (apelācijas) komisija patlaban jau ir izveidota (atbilstoši 2014. gada 12. maija biedrības "Latvijas Sporta federāciju padome" Strīdu izskatīšanas (apelācijas) komisijas nolikumam) un pilda apelācijas institūcijas funkcijas saistībā ar valsts līmeņa sportistiem. Lai arī praksē vēl nevienu strīdu šī komisija nav skatījusi, tomēr tās juridiskās un darbības modelis ir izstrādāts un, veicot korekcijas normatīvo aktu bāzē, minētā komisija šo apelācijas funkciju varētu īstenot efektīvi un atbilstoši Pasaules Antidopinga kodeksā nostiprinātajam taisnīgas lietu izskatīšanas principam. Korekcijas ir nepieciešamas šīs komisijas locekļu sastāvā, nosakot, ka tās locekļi nedrīkst būt konkrētu sporta veida pārstāvošās sporta federācijas amatpersonas, tādējādi novēršot potenciālo interešu konflikta risku.  Saskaņā ar Pasaules Antidopinga kodeksu[[6]](#footnote-7) pārsūdzību nacionālā mēroga pārskatīšanas iestādei (Latvijas gadījumā - Strīdu izskatīšanas (apelācijas) komisijai) var iesniegt: a) tāds sportists vai cita persona, uz kuru attiecas pārsūdzamais lēmums; b) otra puse, kas iesaistīta lietā, kurā pieņemts šis lēmums; c) attiecīgā starptautiskā federācija; d) personas pastāvīgās dzīvesvietas valsts antidopinga organizācija; e) Pasaules Antidopinga organizācija.  Savukārt lēmumu tādās lietās, kas saistītas ar dalību starptautiskā sporta pasākumā vai saistīti ar starptautiska līmeņa sportistiem, var pārsūdzēt tikai starptautiskajā **Sporta arbitrāžas tiesā** saskaņā ar šādas tiesas noteikumiem. Pārsūdzību starptautiskajā Sporta arbitrāžas tiesā saskaņā ar Pasaules Antidopinga kodeksu[[7]](#footnote-8) ir tiesīgasiesniegt: a) sportists vai cita persona, uz kuru attiecas pārsūdzamais lēmums; b) otra puse, kas iesaistīta lietā, kurā pieņemts šis lēmums; c) attiecīgā starptautiskā federācija; d) Latvijas Antidopinga birojs; e) Starptautiskā Olimpiskā komiteja vai attiecīgā gadījumā ― Starptautiskā Paraolimpiskā komiteja, ja lēmuma ietekme varētu būt saistīta ar olimpiskajām vai paraolimpiskajām spēlēm, tostarp tādu lēmumu gadījumos, kas ietekmē tiesības piedalīties olimpiskajās vai paraolimpiskajās spēlēs; f) Pasaules Antidopinga organizācija.  Vienlaikus nepieciešams precizēt Sporta likuma 6. panta piektajā daļā 1. apakšpunktā noteikto kompetenci attiecībā uz Veselības ministriju un  Izglītības un zinātnes ministriju, paredzot, ka abas minētās institūcijas nodrošina nepilngadīgu sportistu un bērnu ar paaugstinātu fizisko slodzi fizisko attīstību un fizisko sagatavotību saistīto datu apkopošanu un analīzi. Atbilstoši Sporta likuma 11. panta 9. punktam sportists ir fiziskā persona, kas nodarbojas ar sportu un piedalās sporta sacensībās, tādējādi nepilngadīgs sportists ir sportists vecumā līdz 18 gadiem, kas nodarbojas ar sportu un piedalās sacensībās. Savukārt bērns ar paaugstinātu fizisko slodzi ir bērns, kas apgūst profesionālās ievirzes sporta izglītības programmu un nepiedalās sporta sacensībās saskaņā ar Ministru kabineta 2016. gada 6. septembra noteikumu Nr. 594 "Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība" 2. pantu. Vēršam uzmanību, ka sportistu līdz 18 gadu vecumam un bērnu ar paaugstinātu fizisko slodzi veselības aprūpi nodrošinās no veselības aprūpei paredzētiem valsts budžeta līdzekļiem, savukārt sportistu pēc 18 gadu vecuma veselības aprūpi un medicīnisko uzraudzību tāpat kā līdz šim īstenos kā maksas pakalpojumu jebkura ārstniecības iestāde, kura nodrošina attiecīgos pakalpojumus. Ņemot vērā to, ka ar fizisko attīstību un fizisko sagatavotību saistīto datu apkopošana un analīze tiek veikta, pamatojoties uz rezultātiem pēc sportistiem un bērniem ar paaugstinātu fizisko slodzi veiktās veselības aprūpes un medicīniskās uzraudzības, nevis tiek īstenota datu apkopošana par visu iedzīvotāju fizisko attīstību un fizisko sagatavotību, nepieciešams precizēt Sporta likuma 6. panta piektās daļas 1. apakšpunktu, precizējot personu loku, par kurām tiek veikta datu apkopošana un analīze saistībā ar fizisko attīstību un fizisko sagatavotību.  Vienlaikus tiek svītrots 6. panta piektās daļas 4. apakšpunkts, jo minētā kompetence ir noteikta likumprojekta 6. panta piektās daļas 3. apakšpunktā.    Tāpat likumprojekts paredz 18. panta otrā daļā svītrot frāzi “piedaloties sporta sacensībās” un noteikt, ka sportista pienākums (gan startējot sacensībās, gan starpsacensību periodā utt.) ir ievērot starptautisko un Latvijā atzīto sporta federāciju noteikumus, sporta ētikas un godīgas spēles principus, antidopinga konvenciju[[8]](#footnote-9) noteikumus, kā arī normatīvos aktus.  Ņemot vērā Pasaules Antidopinga kodeksu[[9]](#footnote-10) tiek papildināts 13. pants ar septīto daļu, nosakot, ja sportists, sporta speciālists, sporta darbinieks vai sporta organizācija nepilda šajā likumā, citos normatīvajos aktos, vienošanās par Nacionālajiem antidopinga noteikumiem vai līgumā par valsts vai pašvaldību budžeta līdzekļu piešķiršanu noteiktos pienākumus, iestāde, kura piešķīrusi finanšu līdzekļus, līgumā vai vienošanās noteiktā kārtībā lemj par attiecīgajai personai vai sporta organizācijai piešķirto finanšu līdzekļu izmaksas pārtraukšanu vai citu līgumā vai vienošanās paredzēto sankciju piemērošanu. Iestāde, kura piešķīrusi finanšu līdzekļus, nekavējoties lemj par finanšu līdzekļu izmaksas pārtraukšanu, ja ar kompetentās institūcijas spēkā stājušos nolēmumu konstatēts antidopinga konvenciju[[10]](#footnote-11) noteikumu pārkāpums vai manipulācijas ar sporta sacensībām. |
| 3. | Projekta izstrādē iesaistītās institūcijas | Veselības ministrija, VSMC un Izglītības un zinātnes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu.** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VSMC, Latvijas sportisti un sporta darbinieki, kā arī šo personu grupu pārstāvētās nevalstiskās organizācijas Latvijā, t.i. Latvijas Ārstu biedrība, biedrība "Latvijas Olimpiskā komiteja" un biedrība "Latvijas Sporta federāciju padome" |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 97 370 | 0 | 2 573 | 2 573 | 2 573 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 97 370 | 0 | 2 573 | 2 573 | 2 573 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 97 370 | 0 | 602 573 | 602 573 | 602 573 |
| 2.1. valsts pamatbudžets | 97 370 | 0 | 602 573 | 602 573 | 602 573 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -600 000 | -600 000 | -600 000 |
| 3.1. valsts pamatbudžets | 0 | 0 | -600 000 | -600 000 | -600 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | -600 000 | -600 000 | -600 000 |
| 5.1. valsts pamatbudžets | 0 | -600 000 | -600 000 | -600 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2017.gadam ”VSMCvalsts budžeta programmas 39.00.00 "Specializētā veselības aprūpes nodrošināšana" apakšprogramma 39.02.00 "Sporta medicīnas nodrošināšana" ietvaros plānoti resursi izdevumu segšanai 1 038 228 *euro* apmērā t.sk. dotācija no vispārējiem ieņēmumiem 821 952 *euro* un ieņēmumi no maksas pakalpojumiem 216 276 *euro.* Izdevumi 1 038 228 *euro* apmērā t.sk.:  EKK 1000 (Atlīdzība) 782 938 *euro*;  EKK 2000 (Preces un pakalpojumi) 253 156 *euro*;  EKK 5000 (Kapitālie izdevumi) 2 134 *euro.*  VSMC budžeta apakšprogrammā 39.02.00 “Sporta medicīnas nodrošināšana” likuma „Par valsts budžetu 2017. gadam” ietvaros veic dopinga kontroli un citus pasākumus saskaņā ar antidopinga konvencijām[[11]](#footnote-12) novirzot 97 370 *euro* tiešajām izmaksām*,* lai varētu veikt 150 dopinga kontroles (analīzes) t.sk.:  EKK 1000 (Atlīdzība) 61 548 *euro*;  EKK 2000 (Preces un pakalpojumi) 35 822 *euro*.  Likumprojekts paredz 2018.gadā izveidot neatkarīgu un efektīvu Antidopinga biroju. Sākot ar 2018. gadu un turpmāk ik gadu nepieciešami finanšu līdzekļi (dotācija no vispārējiem ieņēmumiem) 699 943 *euro* apmērā (lai varētu veikt līdz 1000 dopinga kontroles (analīzes), kā arī varētu veikt gadā vismaz 30 antidopinga izglītības pasākumus gadā), tai skaitā 99 943 *euro* tiks novirzīti no VSMC budžeta apakšprogrammas 39.02.00 “Sporta medicīnas nodrošināšana” bāzes finansējuma un 600 000 *euro* ik gadu pamatojoties uz lēmumiem (Ministru kabineta 2017. gada 8.septembra sēde (protokols Nr.44) un Ministru kabineta 2017. gada 12.septembra sēde (protokols Nr.45)), kad konceptuāli tika atbalstīti valdību veidojošās koalīcijas sadarbības partneru darba grupas izvirzītie priekšlikumi iesniegtajiem prioritārajiem pasākumiem t.sk. Veselības ministrijai tika atbalstīts finansējums prioritārajam pasākumam “Neatkarīga un efektīva Antidopinga biroja izveide” 600 000 *euro* apmērā ik gadu t.sk.:  2018.gadā:  EKK 1000 (Atlīdzība) 244 728 *euro*;  EKK 2000 (Preces un pakalpojumi) 321 517 *euro*;  EKK 5000 (Kapitālie izdevumi) 33 755 *euro.*  2019.gadā un turpmāk ik gadu:  EKK 1000 (Atlīdzība) 244 728 *euro*;  EKK 2000 (Preces un pakalpojumi) 355 272 *euro*.  2018.gadā un turpmāk ik gadu 99 943 *euro* no VSMC budžeta apakšprogrammas 39.02.00 “Sporta medicīnas nodrošināšana” bāzes finansējuma veido gan tiešās izmaksas, gan netiešās t.sk.:   * Tiešās izmaksas 97 617 *euro* t.sk.:   EKK 1000 (Atlīdzība) 61 796 *euro* (pieaugums salīdzinot ar 2017.gadu veidojas saistībā ar izmaiņām darba devēja VSAOI);  EKK 2000 (Preces un pakalpojumi) 35 821 *euro*.   * Netiešās izmaksas 2 326 *euro* EKK 2000 (Preces un pakalpojumi).   Finansējums iekļauts Veselības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam, un attiecīgi ir iekļauts likumprojektā “Par valsts budžetu 2018.gadam” un likumprojektā “Par valsts vidēja termiņa budžeta ietvaru 2018., 2019. un 2020.gadam”.  Lai nodrošinātu nepieciešamās izmaiņas ar Ministru kabineta 2017.gada 26.septembra rīkojumu Nr. 539 (prot. Nr. 48 40. §) “Par konceptuālo ziņojumu “ ”Par situāciju antidopinga jomā Latvijā un nepieciešamajām izmaiņām” Veselības ministrija sadarbībā ar Izglītības un zinātnes ministriju izstrādās un veselības ministrs līdz 2018.gada 1.jūlijam iesniegs noteiktā kārtībā Ministru kabinetā konceptuālā ziņojumā ietvertā risinājuma īstenošanai nepieciešamos normatīvos aktu projektus tai skaitā kas skar nepieciešamību novirzīt nepieciešamo finansējumu jaunajai budžeta apakšprogrammai Antidopinga birojam no budžeta apakšprogrammas 39.02.00 “Sporta medicīnas nodrošināšana” 2018.gadam 699 943 *euro* apmērā (dotācija no vispārējiem ieņēmumiem) un atbilstošie izdevumi:  EKK 1000 (Atlīdzība) 306 524 *euro*;  EKK 2000 (Preces un pakalpojumi) 359 664 *euro*;  EKK 5000 (Pamatkapitāla veidošana) 33 755 *euro*  un 2019.gadam un turpmāk ik gadu 699 943 *euro* apmērā (dotācija no vispārējiem ieņēmumiem) un atbilstošie izdevumi:  EKK 1000 (Atlīdzība) 306 524 *euro*;  EKK 2000 (Preces un pakalpojumi) 393 419 *euro*.  Dopinga kontroļu un komisiju (Terapeitiskās lietošanas izņēmumu piešķiršanas komisijas un Disciplinārās antidopinga komisijas) darbības nodrošināšanai no iepriekš minētā finansējuma 699 943 *euro* apmērā jaunajā budžeta apakšprogrammā ir ieplānoti finanšu līdzekļi 226 664 *euro* apmērā 2018.gadam un 221 667 *euro* turpmāk ik gadu. Latvijas Nacionālās antidopinga padomes darbības nodrošināšanai nav nepieciešams finansējums no valsts budžeta. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc iespējas ātrāk ir jānovērš Latvijas antidopinga sistēmas neatbilstības Pasaules Antidopinga kodeksa prasībām, jo var būt apdraudēta Latvijas sportistu dalību XXIII Ziemas Olimpiskās spēlēs Phjončhanā, Dienvidkorejā, no 2018. gada 9. līdz 25. februārim), kā arī tikt piespriesta soda nauda, daļēji vai pilnīgi apturēts starptautiskais finansējums, aizliegts rīkot pasaules čempionātus un lielus sporta pasākumus un citi. Savukārt Latvijas Antidopinga biroja izveidošana un citas likumprojektā noteiktās  normas, kā arī ar tām saistīto normatīvo aktu sagatavošana un apstiprināšana ir salīdzinoši laikietilpīgs process, tādēļ par likuma spēkā stāšanās laiku ir noteikts 2018. gada 1. jūlijs. Ņemot vērā iepriekš minēto, lai novērstu daļu no neatbilstībām Pasaules Antidopinga kodeksam un sniegtu informāciju WADA par Latvijas veiktajiem pasākumiem attiecībā uz to novēršanu, jau sākot ar 2018. gada 1. janvāri tiks uzsākta šī brīža Latvijas antidopinga organizācijas jeb  VSMC Antidopinga nodaļas darbības pilnveidošana, tostarp pieņemot darbā kontrolierus un nodrošinot citus nepieciešamos cilvēkresursus (plānoto Antidopinga biroja 10 amata vietu ietvaros) un atbilstošu atalgojumu, veicot papildus dopinga kontroles, organizējot izglītojošos pasākumus izstrādājot kārtību un procedūras antidopinga jomā u.c. Minēto darbību nodrošināšanai nepieciešams papildu piešķirtais finansējums.  Antidopinga biroja struktūru veidos 10 amata vietas, kuras tiks pārdalītas no VSMC. Antidopinga biroja administratīvās atbalsta funkcijas, piemēram, personālvadība, grāmatvedība, VM nodrošinās centralizēti. Nepieciešamie papildu cilvēkresursi tiks nodrošināti Veselības ministrijas resora ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Grozījumi Ministru kabineta 2004. gada 13. aprīļa noteikumos Nr. 286 "Veselības ministrijas nolikums", lai noteiktu Latvijas Antidopinga biroju kā valsts pārvaldes iestādi veselības ministra pārraudzībā; 2. Jāizdod Latvijas Antidopinga biroja nolikums, paredzot minētās institūcijas darbības kārtību; 3. Jāizdod Latvijas Nacionālās antidopinga padomes nolikums, paredzot minētās padomes darbības kārtību; 4. Jāizdod Disciplinārās antidopinga komisijas nolikums, paredzot minētās komisijas darbības kārtību; 5. Jāizdod Terapeitiskās lietošanas izņēmumu piešķiršanas komisijas nolikums, paredzot minētās komisijas darbības kārtību. |
| 2. | Atbildīgā institūcija | Veselības ministrija un Izglītības un zinātnes ministrija. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 2005.gada 19.oktobra Starptautiskās konvencijas pret dopingu sportā 1. papildinājums Pasaules antidopinga aģentūras 2003. gada 5. martā Kopenhāgenā pieņemtais Pasaules Antidopinga kodekss. |
| 3. | Cita informācija | Likumprojekts tika nosūtīts Pasaules Antidopinga organizācijai izvērtēšanai, saņemot komentārus un precizējumus, tostarp aicinājumu uzticēt Disciplinārās antidopinga komisijas izveidi uzticēt biedrībai “Latvijas Olimpiskā komiteja”, lai palielinātu šīs komisijas neatkarību. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums |  | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | 2005.gada 19.oktobra Starptautiskās konvencijas pret dopingu sportā 1. papildinājums Pasaules antidopinga aģentūras 2003.gada 5.martā Kopenhāgenā pieņemtais Pasaules Antidopinga kodekss. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Kodeksa 20.5.1. apakšpunkts. | | 11.1panta pirmā un trešā daļa. | | Izpildīts pilnībā. | |
| Kodeksa 22.6. punkts. | | 11.1panta pirmā un trešā daļa un 11.2, 11.3, 11.4 pants. | | Izpildīts pilnībā. | |
| Kodeksa 23.2. punkts. | | 11.1panta otrā daļa un 11.5 pants. | | Izpildīts pilnībā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā steidzamību, nenotika likumprojekta sabiedriskā apspriede vai publiskā apspriešana. Taču par minēto likumprojektu tika organizēta tikšanas 2017. gada 28. septembrī, aicinot diskutēt nozares pārstāvjus, piemēram, Izglītības un zinātnes ministrijas, Latvijas Ārstu biedrības, biedrības "Latvijas Olimpiskā komiteja", biedrības "Latvijas Sporta federāciju padome", biedrības "Latvijas sporta medicīnas asociācija" un Latvijas Sporta pedagoģijas akadēmijas pārstāvjus. Tāpat 2017. gada 21. septembrī notika starpinstitūciju sanāksme, kurā tika panākta vienošanās par konceptuālajā ziņojumā "Par situāciju antidopinga jomā Latvijā un nepieciešamajām izmaiņām" ietvertā risinājuma atbalstīšanu, t.i., Latvijas Antidopinga biroja izveidi. |
| 2. | Sabiedrības līdzdalība projekta izstrādē | 2017. gada 28. septembrī tikšanās laikā par minēto likumprojektu Izglītības un zinātnes ministrijas, biedrības "Latvijas Olimpiskā komiteja", biedrības "Latvijas Sporta federāciju padome", biedrības "Latvijas sporta medicīnas asociācija" un Latvijas Sporta pedagoģijas akadēmijas pārstāvji pauda atbalstu. |
| 3. | Sabiedrības līdzdalības rezultāti | Pēc tikšanās tika saņemti elektroniski precizējumi no Izglītības un zinātnes ministrijas un biedrības "Latvijas sporta medicīnas asociācija", kā arī saņemts saskaņojums no biedrības "Latvijas Sporta federāciju padome". |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildē iesaistītās institūcijas ir VSMC, Izglītības un zinātnes ministrija un jaunizveidojamais Latvijas Antidopinga birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nosaka, ka tiek izveidots Latvijas Antidopinga birojs kā valsts tiešās pārvaldes iestāde veselības ministra pārraudzībā pārņemot no Valsts sporta medicīnas centra antidopinga jomas funkciju[[12]](#footnote-13), piešķirot birojam savu personālu (10 amata vietas) un finanšu līdzekļus tā darbības īstenošanai. |
| 3. | Cita informācija | Tiesību akta projekta izpildes nodrošināšana tiks īstenota piešķirto valsts budžeta līdzekļu ietvaros. |

Ministru prezidents,

veselības ministra pienākumu izpildītājs Māris Kučinskis

Vīza: Valsts sekretārs Aivars Lapiņš

Timša 67876081

Liga.Timsa@vm.gov.lv

1. Pasaules Antidopinga kodeksa 22.6. punkts [↑](#footnote-ref-2)
2. 2005.gada 19.oktobra Starptautiskā konvencija pret dopingu sportā un 1989.gada 16.novembra Eiropas Padomes Antidopinga konvencija Nr.135. [↑](#footnote-ref-3)
3. 2005.gada 19.oktobra Starptautiskā konvencija pret dopingu sportā un 1989.gada 16.novembra Eiropas Padomes Antidopinga konvencija Nr.135. [↑](#footnote-ref-4)
4. Visos trijos gados par valsts budžeta līdzekļiem veiktas 150 analīzes, pārējās ir maksas pakalpojums. [↑](#footnote-ref-5)
5. Pieejams: http://www.izm.gov.lv/lv/sports/sporta-nozares-struktura [↑](#footnote-ref-6)
6. Pasaules Antidopinga kodeksa13. panta 2. punkta 2. apakšpunkts. [↑](#footnote-ref-7)
7. Pasaules Antidopinga kodeksa13. panta 2. punkta 1. apakšpunkts. [↑](#footnote-ref-8)
8. 2005.gada 19.oktobra Starptautiskā konvencija pret dopingu sportā un 1989.gada 16.novembra Eiropas Padomes Antidopinga konvencija Nr.135. [↑](#footnote-ref-9)
9. Pasaules Antidopinga kodeksa 10.12.4. punkts [↑](#footnote-ref-10)
10. 2005.gada 19.oktobra Starptautiskā konvencija pret dopingu sportā un 1989.gada 16.novembra Eiropas Padomes Antidopinga konvencija Nr.135. [↑](#footnote-ref-11)
11. 2005.gada 19.oktobra Starptautiskā konvencija pret dopingu sportā un 1989.gada 16.novembra Eiropas Padomes Antidopinga konvencija Nr.135. [↑](#footnote-ref-12)
12. Valsts sporta medicīnas centra nolikums. 3.3. punkts "veikt dopinga kontroli un citus pasākumus saskaņā ar antidopinga konvencijām". [↑](#footnote-ref-13)